אין לבלבל עם אין לבלבל ערך זה, העוסק בקבוצה שהתפרקה, עם הערך "אליצור "איתו" אשקלון", העוסק בקבוצה בבעלות אוהדים בליגה הלאומית.

**אליצור אשקלון** הייתה קבוצת כדורסל ישראלית מהעיר אשקלון, אשר בשיאה שיחקה בליגת העל. עד לקיץ 2005 שמה של הקבוצה היה "אליצור אשקלון", אך השם שונה ל"עירוני אשקלון" עקב האיחוד עם קבוצת מכבי אשקלון. בתום עונת 2011/2012 שם הקבוצה חזר להיות "אליצור אשקלון". בשנת 2017 הקבוצה התפרקה סופית, ואת מקומה תפסה קבוצת האוהדים העירונית "אליצור "איתו" אשקלון".

הקבוצה שיחקה בהיכל הספורט באשקלון, שנבנה בשנת 1999, ומכיל כ-3,000 מקומות ישיבה.

היסטוריה
--------

בסיום עונת 1999/00 העפילה הקבוצה לליגת העל, אולם בתום עונה אחת ירדה חזרה לליגה השנייה. בסיום עונת 2002/03, לאחר שנתיים של היעדרות, שבה הקבוצה לליגת העל.

ההישג הגדול של הקבוצה בליגת העל היה בשנת 2005, כאשר סיימה במקום השלישי בליגה הסדירה, ניצחה ברבע גמר הפלייאוף את עירוני נהריה והעפילה לבית הגמר, בו משתתפות 4 הקבוצות הבכירות בארץ. אשקלון סיימה במקום הרביעי, ההישג הטוב ביותר בתולדותיה עד היום.

בעונה שלאחר מכן (2005/06), עברה בשמינית הגמר את קבוצת גאופין נובי ייצ'ין מצ'כיה והגיעה לשלב רבע הגמר ביורוקאפ צ'לנג' של פיב"א, בו הפסידה לקבוצת אוראל גרייט, שהגיעה עד לגמר וזכתה בגביע.

באוקטובר 2006 זכתה עירוני אשקלון בגביע ווינר לעונת 2006/2007 ששוחק לראשונה בשנה זאת, כאשר הצליחה לנצח את מכבי ראשון לציון במשחק בגמר.

באפריל 2007 הייתה שותפה הקבוצה למשחק הכדורסל הארוך ביותר בתולדות הכדורסל הישראלי לאחר שהפסידה להפועל ירושלים אחרי 6 הארכות 146-151 (139- 139, 126-126, 109-109, 94-94, 86-86) בסיום 40 הדקות הייתה התוצאה 79-79 ובשש הארכות נקלעו 140 נקודות.

טרם עונת 2007/2008 עמדה הקבוצה על סף פשיטת רגל, כאשר הכסף שבידיה לא הספיק לתקציב המינימום המותר בליגה. לבסוף, הצליחה הנהלת הקבוצה לגייס תרומות ואשקלון פתחה את העונה כרגיל. את עונה זו, התחילה הקבוצה עם שרשרת הפסדים לקבוצות נחותות ממנה, מה שהביא להחלפת שני מאמני הקבוצה: עופר ברקוביץ' ואריק אלפסי, עד ינואר באותה שנה.

המאמן שהחליף את אריק אלפסי היה עדי אזולאי. תחת שרביטו השיגה הקבוצה ניצחונות ביתיים על מכבי תל אביב, עירוני נהריה, עירוני רמת גן והפועל ירושלים וניצחונות חוץ על הפועל גלבוע גליל ושוב על הפועל ירושלים.

בעקבות הניצחונות הייתה הקבוצה על סף העלייה לפיינל פור, אך בסופו של דבר עלתה נהריה בזכות שני ניצחונות יותר.

בתחילת עונת 2008/2009 מאמן הקבוצה היה עדי אזולאי. במשך העונה התחלפו עוד שני מאמנים (אבנר יאור ורובי בלינקו) והקבוצה סיימה במקום השמיני בליגה. בסדרת הפלייאוף התמודדה הקבוצה נגד מכבי תל אביב. במשחק הראשון הם ניצחו את תל אביב בזכות שלשת ניצחון של טרה קלי. בסדרה עצמה הפסידה הקבוצה 3-1 ולא עלתה לפיינל פור.

בעונת 2009/2010 העפילה הקבוצה לשלב חצי-גמר גביע המדינה בכדורסל ונעצרה בידי קבוצת הכדורסל בני השרון.

לקראת עונת 2010/2011 הקבוצה רכשה את שני שחקני ה-NBA דזמון פארמר וגייב פרואיט, והחזירה את ראשון טרנר שהצטיין במדיה לפני שנתיים. פרואיט שוחרר באמצע העונה. אריאל בית הלחמי פוטר באמצע העונה לאחר שלא ענה על הציפיות. במקומו מונה המאמן אלי רבי. את העונה סיימה הקבוצה במקום ה-10 והאחרון בטבלה, והיא הפסידה בסדרת הישרדות בליגה נגד מכבי חיפה בתוצאה 3-1, וירדה לליגה הלאומית. אך בעקבות תוכנית המנהלת להרחיב את הליגה מ-10 ל-12 קבוצות, נשארה לבסוף בליגת העל. ומיד לאחר מכן, החתימה את שמעון אמסלם כמנהל מקצועי, ואת אריק אלפסי כמאמן. בסוף עונת 2011/2012 באמצע משחק מספר אחד בסדרת הפלייאוף מול מכבי ראשון לציון שחקנה של אשקלון מרקו קילינגסוורת' ירד לספסל כתוצאה משתי עבירות טכניות, התעמת השחקן עם מנהלו המקצועי שמעון אמסלם וכתוצאה מכך בתאריך החמישי במאי הודיע בעלי הקבוצה יוסי דהן על פיטור אמסלם מהקבוצה.

בקיץ 2012 הודיע הבעלים יוסי דהן שלא ימשיך לתמוך בקבוצה והייתה על סף פירוק, אך התערבות של ראש עיריית אשקלון ותמיכה כלכלית של מכללת אשקלון הצילו את הקבוצה ותשחק בעונת 2012-2013 בליגת העל ועדי אזולאי התמנה לתפקיד מאמן הקבוצה. בסוף מרץ 2013 פוטר אזולאי והוחלף באריאל בית הלחמי, ובתום העונה למרות החלפת המאמנים נשרה הקבוצה לליגה הלאומית בפעם השנייה בתולדותיה.בעונת 2016/17 שיחקה הקבוצה בליגה הארצית.
בסוף עונת 2016/17 נשרה הקבוצה לליגה א' והתפרקה באופן סופי. את מקומה תפסה קבוצת האוהדים העירונית "אליצור "איתו" אשקלון" שאף נפגשה מולה לדרבי בעונת 2016-2017 בליגה הארצית בו הפסידה אליצור אשקלון פעמיים.

תארים והישגים
-------------

* **גביע ווינר**:
	+ זכייה (1): 2006/2007

* **ליגת העל**:
	+ חצי גמר: 2004/2005

* **גביע המדינה**:
	+ חצי גמר: 2009/2010

* **יורוקאפ צ'לנג'**:
	+ רבע גמר: 2005/2006

שחקנים בולטים בעבר
------------------

* ישראלישראל ארז כץ
* ישראלישראל משה מזרחי
* ישראלישראל יובל נעימי
* ארצות הבריתארצות הברית ישראלישראל דנמרקדנמרק חנן קולמן
* ישראלישראל פפי תורג'מן
* ארצות הבריתארצות הברית מרכוס האטן
* ארצות הבריתארצות הברית ריקרדו מארש
* ארצות הבריתארצות הברית ראשון טרנר
* ארצות הבריתארצות הבריתמייקל הקים ג'ורדן
* ישראלישראלדודו שמריז
* ארצות הבריתארצות הברית סטיב בארט
* ארצות הבריתארצות הברית מארק דין
* ארצות הבריתארצות הברית קניון וויקס
* קנדהקנדה דארט בויד
* ארצות הבריתארצות הברית אוסטרליהאוסטרליה סי ג'יי ברוטון
* ארצות הבריתארצות הברית גייב פרואיט
* ארצות הבריתארצות הברית דזמון פארמר
* ארצות הבריתארצות הברית טרה קלי

ראו גם
------

* רשימת כדורסלני אליצור אשקלון בעבר ובהווה

קישורים חיצוניים
----------------

* אתר האינטרנט הרשמי של אליצור אשקלון

הערות שוליים
------------

1. ↑  שי לוי ושרון קביליו, רק ארבעה זרים ישחקו, יבוטל "החוק הרוסי", באתר ONE‏, 23 במאי 2011
2. ↑  אלירן כהן,ארצית דרום: האשקלוניות כאן, ספסל, 15 בספטמבר 2016